Document ID: 32003R2309

Uredba Komisije (ES) št. 2309/2003
z dne 29. decembra 2003
o spremembah prilog III B, IV in VI k Uredbi Sveta (ES) št. 517/94 glede tekstilnih kvot za leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti [1], in zlasti člena 5(2) Uredbe,
ob upoštevanju naslednjega:
(1) Uredba (ES) št. 517/94 določa letne količinske omejitve za nekatere izdelke s poreklom v Srbiji, Črni gori in Severni Koreji.
(2) Od 1. maja 2004 bo Evropska unija vključevala 10 novih držav članic. Člen 6(7) Akta o pristopu določa, da morajo nove države članice uporabiti skupno trgovinsko politiko glede tekstila in da je treba količinske omejitve, ki jih uporablja Skupnost pri uvozu tekstila in oblačil, prilagoditi z upoštevanjem pristopa nove države članice v Skupnost. Količinske omejitve, ki se uporabljajo za uvoz nekaterih tekstilnih izdelkov iz tretjih držav v razširjeno Skupnost, je treba zato prilagoditi z vključitvijo uvoza v 10 novih držav članic. Zaradi tega je treba spremeniti nekatere priloge k Uredbi (ES) št. 517/94.
(3) Ustrezno je uporabiti metodologijo za spremembe količin, ki upošteva tradicionalen uvoz v nove države članice pri prilagoditvi novih ravni kvot. Formula, ki je sestavljena iz povprečja uvoza zadnjih treh let iz tretjih držav v 10 novih držav članic, prilagojena na podlagi načela časovne porazdelitve, bi zagotovila ustrezno merjenje preteklih tokov. Kot najbolj značilna so bila izbrana leta 2000 do 2002, saj predstavljajo najnovejše razpoložljive podatke o uvozu tekstila in oblačil 10 novih držav članic.
(4) Priloge III B, IV in VI k Uredbi (EGS) št. 517/94 je treba torej spremeniti tako, da se navede ravni kvot, ki se uporabljajo za leto 2004. Podrobna pravila, ki urejajo dodelitev kvot za leto 2004, so zajeta v Uredbi Komisije (ES) št. 2308/2003 z dne 29. decembra 2003 o upravljanju tekstilnih kvot, določenih za leto 2004 na podlagi Uredbe Sveta (ES) št. 517/94 [2].
(5) Zato je potrebno Uredbo (ES) št. 517/94 ustrezno spremeniti.
(6) Ukrepi, predvideni v tej uredbi, so v skladu z mnenjem Odbora za tekstil, ustanovljenega s členom 25 Uredbe (EGS) št. 517/94 -
SPREJEL NASLEDNJO UREDBO:
Člen 1
Priloge III B, IV in VI k Uredbi (ES) št. 517/94 se spremenijo, kot je določeno v prilogi k tej uredbi.
Člen 2
Ta uredba začne veljati na dan objave v Uradnem listu Evropske uniji.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. decembra 2003

Labels: 1
3
5